stanford-oval/wikipedia huggingface dataset:
Alboin
Alboin voittaa gepidit

Langobardit oli luultavasti Itämeren rannoilta tullut germaaniheimo, joka oli asettunut Pannoniaan. Siellä he olivat alinomaa sodassa naapureidensa, Tonavan toisella puolella asuneiden gepidien kanssa. Alboin kuului langobardien merkittävimpiin kuninkaisiin. Liitossa tataarikansa avaarien kanssa hän hyökkäsi gepidien kimppuun, joita silloin johti kuningas Kunimund. Kiivaassa taistelussa heidät voitettiin kokonaan ja Kunimund kaatui. Alboin teetti yleisen tavan mukaan kaatuneen kuninkaan pääkallosta juoma-astian ja otti hänen tyttärensä Rosamundan puolisokseen. Avaarit asettuivat voitettujen gepidien alueelle, mutta Alboin astui sotajoukkoineen suuremmille näyttämöille.
Alboin marssii Italiaan

Justinianuksen seuraaja Justinus II erotti Italian sijaishallitsijan Narseen virastaan. Kerrotaan keisarinna Sofian kirjoittaneen hänelle pilkallisen kirjeen ja sanoneen Narseen sopivan parhaiten kehräämään naisten kanssa palatsissa. Narses vastasi tarinan mukaan: "Minä kyllä sinulle, keisarinna, kehrään vyyhden, jota et niinkään helposti saa selville." Samalla hän siirtyi Napoliin, josta käsin hänen kerrotaan kutsuneen langobardeja tulemaan ja asettumaan Italiaan.
Langobardien ja suuren saksilaisjoukon kanssa Alboin tunkeutui Alppien yli Italiaan. Seudut, joiden kautta hän marssi, kokivat suurta hävitystä. Peloissaan asukkaat pakenivat saariin, kivilouhikkoihin tai soille ja kätkivät sinne omaisuutensa jäännökset. Venetsia, jota sen asema suojeli, sekä lujasti linnoitetut Genova ja Ravenna ja etäisempi Rooma saivat myös ottaa turviinsa suuren joukon pakolaisia.
Pavia teki sitkeätä vastarintaa kolme vuotta. Neljäntenä vuonna kaupunki viimein valloitettiin rynnäköllä. Pavia tuli langobardien valtakunnan pääkaupungiksi ja sen päämaata, Pojoen laaksoa, ryhdyttiin sittemmin kutsumaan Lombardiaksi.
Alboinin murha ja salaliittolaisten kohtalo

Rosamunda hautoi kuitenkin yhä kostoa isänsä kohtalosta ja saikin salamurhan järjestettyä. Langobardit raivostuivat kuninkaansa murhasta. Välttääkseen kansan raivon Rosamundan täytyi paeta uuden puolisonsa Helmikin kanssa Ravennaan. Helmik oli ollut kuninkaan kilvenkantaja ja mukana salaliitossa. Mukaansa he ottivat myös Alboinin aarteet. Kreikkalainen sijaishallitsija Longinus saavutti nyt Rosamundan rakkauden. Rosamunda päätti raivata Helmikin pois tieltä voidakseen mennä naimisiin uuden rakastajansa kanssa.
Rosamundan kerrotaan tarjonneen Helmikille pikarissa myrkytettyä viiniä, josta hän joikin. Mutta pian hän huomasi juoneensa kuolettavaa myrkkyä. Helmik pani silloin uhkaavasti puukkonsa Rosamundan sydämelle ja pakotti tämän juomaan, mitä pikarissa oli jäljellä. Niin he kuolivat molemmat yhdessä.
Charles Landseer: Alboinin murha (1859)
Alasimenlampi

| Alasimenlampi |
| --- | --- |
Valtiot:  Suomi
Maakunnat:  Kymenlaakso, Päijät-Häme
Kunnat:  Kouvola (Jaala), Iitti
Koordinaatit:  61°05′09″N, 26°17′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Haapajärveen 
Järvinumero:  14.134.1.002
Mittaustietoja
Pinnankorkeus:  79,9 m  
Pituus:  560 m  
Leveys:  250 m  
Rantaviiva:  1,459 km  
Pinta-ala:  9,419 ha  
Saaria:  ei saaria 
 fiAlasimenlampi 
Alasimenlampi  on Kouvolan (Jaalan) ja Iitin rajalla Kymenlaaksossa, Kimolan ja Koskenniskan kylien lähellä sijaitseva lampi.
Maantietoa

Lammen pinta-ala on 9,4 hehtaaria, se on 550 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Pato-ojan valuma-alueeseen (14.134) se kuuluu. Lammen vedenpinnan korkeus on 79,9 metriä mpy.
Almost Human (videopeliyritys)

| Almost Human Oy |
| --- | --- |
Yritysmuoto:  Osakeyhtiö
Perustettu:  2011
Kotipaikka:   Espoo, Suomi
Toimiala:  videopeliteollisuus
Kotisivu:  www.grimrock.net
Infobox OKVirheellinen NIMI-arvo: 
Almost Human Oy on suomalainen tietokonepelejä kehittävä yritys. 
Yritys on perustettu vuonna 2011 Espoossa. Se on kehittänyt vuonna 2012 julkaistun Legend of Grimrock -roolipelin sekä sen jatko-osan.
Yrityksen pelit on julkaistu Steam-palvelussa sekä useissa muissa tietokonepelejä myyvissä online-palveluissa.
Pelit

Legend of Grimrock
Legend of Grimrock 2
Aiheesta muualla

Viralliset kotisivut
Aave (DC Comics)

| Aave |
| --- | --- |
 Alex Rossin maalaama Aave.
Luoja(t):  Jerry Siegel Bernard Baily
Kustantamo:  DC Comics
Ensiesiintyminen:  More Fun Comics #52 (helmikuu 1940)
Henkilötiedot
Status:  kosminen henki
Ryhmäsidokset:  Oikeuden Yhteiskunta Tähtieskadroona Archangels
Henkilöllisyydet:  James Corrigan Hal Jordan Crispus Allen
Aave (engl. The Spectre) on DC Comicsin sarjakuvahahmo sekä sankari/antisankari. Hahmossa on vahvoja viitteitä Vanhaan Testamenttiin ja sen ankaraan oikeudenkuvaukseen. Vuosien saatossa hahmon nimeä ovat kantaneet James Corrigan, Vihreänä Lyhtynä tunnettu Hal Jordan, sekä 2000-luvulta lähtien entinen poliisi Crispus Allen.
Aave on "ihonväriltään" valkoinen ja hän pukeutuu yleensä vihreään kaapuun. Useat DC-universumin sarjakuvahahmot suhtautuvat häneen pelonsekaisella kunnioituksella; Aave onkin voimiltaan yksi DC-universumin voimakkaimmista olennoista. Hänellä on lähes rajattomat ominaisuudet, kuten todellisuuden vääntäminen, haavoittumattomuus ja absoluuttinen vahvuus. Käytännössä kaikki, mitä hän haluaa tehdä tuomitsemalla, on mahdollista. Hänellä ei ole muuta havaittavaa heikkoutta kuin se, että hän tarvitsee ihmisisännän oikeudenmukaista ohjausta varten, sekä jumalallisia lakeja ja Kohtalon Keihäs on ainoa, joka kykenee surmaamaan hänet. Hän toimii jäsenenä neuvostossa, joka koostuu useista kosmisen voimaluokan omaavista hahmoista; muita jäseniä ovat muun muassa Aavemuukalainen, Shazam, Zeus, Highfather sekä Darkseid. Aave on toiminut lyhyesti myös alkuperäisen Oikeuden Yhteiskunnan kokoonpanossa ja väliaikaisena Batmanin ja Teräsmiehen liittolaisena.
Hahmolla ei ole Yhdysvalloissa omaa säännöllisesti ilmestyvää sarjakuvalehteä, mutta hän seikkailee aika ajoin omissa erikoisjulkaisuissaan. Suomessa hahmo on edellisen kerran esiintynyt Egmont-Kustannuksen julkaiseman DC Spesiaalin sivuilla ("Valtakunta ja voima"-tarinassa 2004–2005).
Jerry Siegel ja sarjakuvapiirtäjä Bernard Baily loivat hahmon More Fun Comicsin numeroon 52 (Helmikuu 1940).
Muissa medioissa > Animaatio > Batman – pelottomat

Aave esiintyi ensimmäisen kerran 9. huhtikuuta 2010 Batman – pelottomat -sarjassa sen toisen tuotantokauden jaksossa "Chill of the Night!", jossa hahmon äänenä toimii Mark Hamill.
Jaksossa Aave ja Phantom Stranger seurasivat Batmania lyödessään vetoa siitä mitä tapahtuu kun he paljastavat sankarille murhaajan henkilöllisyyden. Phantom Stranger yrittää pitää Batmanin oikealla tiellä kun taas Aave yrittää houkutella Batmanin koston tielle. Aave ei kuitenkaan onnistu vakuuttamaan Batmania tappamaan Joe Chilliä, joka murhasi hänen vanhempansa. Chill kuitenkin kuoli, kun katto putosi hänen päälleen, josta Phantom Stranger vihjaili Aaveelle mahdollisesta aiheuttamisesta.
Aave teki toisen lyhyemmän esiintymisen jaksossa "Gorillas in Our Midst", jossa hän työskenteli Batmanin kanssa kukistaakseen professori Milon.
Muissa medioissa > Animaatio > DC Showcase: The Spectre

Aave esiintyi vuoden 2010 animaatioelokuvan Justice League: Crisis on Two Earths DVD:n erikoispainoksen bonusmateriaalissa, DC Showcase: The Spectre -lyhytanimaatiossa. Animaation tarinan on käsikirjoittanut Steve Niles ja hahmon äänenä toimii Gary Cole. Elokuvassa Jim Corrigan oli etsivä joka tutki Foster Brennerin kuolemaa ja tutkimuksen aikana muuttui Aaveeksi, tappaen murhaan osallistuneet syylliset.
Muissa medioissa > Animaatio > DC Showcase: Constantine - The House of Mystery

Aave esiintyi animaatioelokuvassa DC Showcase: Constantine - The House of Mystery, jossa häntä ääninäytteli Lou Diamond Phillips.
Muissa medioissa > Televisiossa

Jim Corrigan esiintyi Constantine televisiosarjassa, jossa häntä esitti Emmett Scanlan. Vaihtoehtoinen versio hahmosta esiintyi crossover-jaksossa "Crisis on Infinite Earths", jossa Aavetta esitti Stephen Lobo. Jaksossa Aave antoi voimansa Oliver Queenille, jotta hän voisi pelastaa multiversumin Anti-Monitorilta.
Muissa medioissa > Videopelit

Aave esiintyy vuoden 2011 DC Universe Online -pelissä, jossa hän ei ole pelattavana hahmona.
Aave esiintyy pelattavana hahmona Lego DC Super-Villains -pelissä, jossa häntä ääninäytteli Corey Burton.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2010 | Gary Cole |  | DC Showcase: The Spectre |  |
| 2010 | Mark Hamill | Batman – pelottomat |  |  |
| 2020 | Stephen Amell | Arrow |  |  |
Amazonianviidakkohaukka

| Amazonianviidakkohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Leucopternis
Laji::  kuhli
Kaksiosainen nimi
 Leucopternis kuhli  Bonaparte, 1850  
Katso myös
   Amazonianviidakkohaukka Wikispeciesissä   Amazonianviidakkohaukka Commonsissa 
Infobox OKNimi-testi OKIUCN-testi OK: 
Amazonianviidakkohaukka (Leucopternis kuhli) on haukkojen heimon sukuun Sitä tavataan Boliviassa, Brasiliassa ja Perussa.
Sen elinpiiriä ovat subtrooppiset ja trooppiset alavat metsät, ja metsien hävityksen vuoksi sen populaatio on pienenemässä hyvin voimakkaasti.
Aleksandr Hohlatšov

| Aleksandr Hohlatšov |
| --- | --- |

Henkilötiedot
Syntynyt: 9. syyskuuta 1993 (ikä 31) Moskova, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  86 kg
Pelaajaura
Pääsarjaura:  2012–
Aik. seurat:  Spartak Moskova (KHL) Boston Bruins (NHL) Providence Bruins (AHL) SKA Pietari (KHL) HK Spartak Moskova (KHL) Avangard Omsk (KHL)
NHL-varaus:  40. varaus, 2011 Boston Bruins
Aleksandr Igorevitš Hohlatšov (ven. Александр Игоревич Хохлачёв; s. 9. syyskuuta 1993 Moskova, Venäjä) on venäläinen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Hohlatšovin vahvuudet ovat maalintekotaito, luistelu ja luovuus.
Ura > Seuraura

Hohlatšov on Spartak Moskovan kasvatti. Hän pelasi kauden 2009–2010 Venäjän nuorten sarjaa eli MHL:ää MHK Spartakin joukkueessa. Hän siirtyi Pohjois-Amerikan juniorisarjoihin kun OHL-joukkue Windsor Spitfires varasi Hohlatšovin CHL:n varaustilaisuuden 23. pelaajana kesällä 2010.
Kausi 2010–2011 oli Hohlatšovin ensimmäinen Windsorissa. Hän oli tehoilla 34+42=76 joukkueen toiseksi paras maalintekijä ja kolmanneksi paras pistemies. Boston Bruins varasi Hohlatšovin NHL:ään toisella kierroksella 40. pelaajana kesällä 2011. Hän oli varaustilaisuuden toisena varattu venäläispelaaja Vladislav Namestnikovin jälkeen. Hohlatšov pelasi myös kauden 2011–2012 Windsorissa, jolloin oli joukkueensa toiseksi paras pistemies tehoilla 25+44.
Kesällä 2012 Hohlatšov teki sopimuksen Bruinsin kanssa, mutta sopi samalla, että pelaa kauden 2012–2013 lainalla KHL-joukkue Spartak Moskovassa. Hän pelasi KHL:ssä kuitenkin vain 26 ottelua kunnes palasi Windsoriin OHL-liigaan. Aivan kauden lopulla Bruins kutsui Hohlatšovin farmijoukkueeseensa AHL-liigaan.
Kauden 2013–2014 Hohlatšov pelasi melkein kokonaan AHL-liigan Providence Bruinsissa. Huhtikuussa 2014 hän pelasi uransa ensimmäisen ottelun Bostonissa, mikä jäi hänen ainoaksi NHL-otteluksi.
Kaudeksi 2016–17 Hohlatšov siirtyi KHL-joukkue SKA Pietariin.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Alberta 2012 | jääkiekko |  |
Hohlatšov oli voittamassa alle 20-vuotiaiden MM-hopeaa vuonna 2012, jolloin hän oli neljällä osumallaan Venäjän toiseksi paras maalintekijä Jevgeni Kuznetsovin jälkeen. Hohlatšov jakoi vuonna 2010 alle 17-vuotiaiden World Hockey Challengen maalipörssin voiton Yhdysvaltain J. T. Millerin, Ruotsin Mika Zibanejadin ja Suomen Joel Armian kanssa. Hän sijoittui turnauksen pistepörssissä toiseksi Yhdysvaltain Rocco Grimaldin jälkeen ja valittiin tähdistökentälliseen.
Aleksandr Kozlowsky

Aleksandr Kozlowsky vuonna 1916.
Aleksandr Nikolajevitš Kozlowsky (ven. Алекса́ндр Никола́евич Козло́вский, Kozlovski; 18. elokuuta 1864 Pietarin kuvernementti, Venäjän keisarikunta – 7. maaliskuuta 1940 Helsinki, Suomi) oli venäläinen kenraalimajuri, joka osallistui vuonna 1921 Kronstadtin kapinaan ja jota bolševikkien propagandassa väitettiin koko kapinan johtajaksi.
Kozlowsky oli ennen Venäjän vallankumousta sotilasinsinööriteknikko ja Venäjän rannikkotykistön eversti. Hän aloitti upseerinuransa vänrikkinä vuonna 1883 ja yleni vuoteen 1904 mennessä everstiksi. Hän toimi vuodesta 1912 alkaen tykistöprikaatin komentajana ja vuodesta 1916 armeijakunnan tykistön tarkastajana. Kozlowsky erosi vakinaisesta palveluksesta vuonna 1917, mutta hänet kutsuttiin tästä huolimatta Kornilovin kapinaa selvitellesseen tutkintakomissioon ja hän sai ylennyksen kenraalimajuriksi. Vuonna 1918 Kozlowsky palveli puna-armeijassa kenraali Dmitri Parskin esikunnassa ja sen jälkeen Kronstadtissa puolustusesikunnan tykistöpäällikkönä sekä varuskunnan puolustusneuvoston jäsenenä. Bolševikkien valtaa vastustaneiden merisotilaiden kapinan puhjettua maaliskuussa 1921 myös varuskuntasaaren upseerit asettuivat tukemaan sitä. Kozlowskylla ei tiettävästi ollut merkittävää roolia tapahtumissa, mutta bolševikit väittivät juuri hänen johtavan vastavallankumouksellista kapinaa. Bolševikkien kannalta oli edullisempaa esittää asia siten, että kapina olisi ollut ”tsaarin kenraalin” johtama. Kozlowsky oli Kronstadtin korkea-arvoisin upseeri ja päätyi syntipukiksi.
Kozlowskyn hautakivi Pyhän Nikolauksen seurakunnan hautausmaalla Helsingissä.
Kozlowsky pakeni kapinan kukistamisen yhteydessä tuhansien muiden tavoin Suomeen. Hänen Pietarissa asunut perheensä jäi bolševikkien vangiksi, mutta 12-vuotias tytär vapautettiin ja tämä onnistui syyskesällä 1921 pakenemaan rajan yli Suomeen isänsä luo. Kozlowsky työskenteli myöhemmin Terijoen internaatin opettajana ja sen jälkeen Viipurissa mekaanisella verstaalla. Vuodesta 1926 hän asui Helsingissä ja toimi mekaanikkona. Hän ei ollut tekemisissä muiden valkoisten emigranttien kanssa. Hän kuoli vuonna 1940 ja hänet on haudattu Pyhän Nikolauksen seurakunnan hautausmaalle Helsingin Hietaniemeen.
Kozlowskyn tytär meni naimisiin suomalaisen everstin Arvo Wiitasen kanssa, ja heidän jälkeläisiään elää yhä Suomessa.
Aiheesta muualla

Козловский Александр Николаевич (venäjäksi) Grwar.ru
Aleksandr Kulkov

| Mitalit | Mitalit | Mitalit |  |
| --- | --- | --- | --- |
|  Aleksandr Kulkov |  Aleksandr Kulkov |  Aleksandr Kulkov |  |
Maa:   Neuvostoliitto
Miesten koripallo
| EM-kilpailut  | EM-kilpailut  | EM-kilpailut  |  |
|  Kultaa | Italia 1969 |  |  |
Aleksandr Sergejevitš Kulkov (ven. Александр Сергеевич Кульков) on kilpauransa päättänyt, Neuvostoliittoa edustanut koripalloilija.
Kulkov voitti Neuvostoliiton miesten maajoukkueessa Euroopan mestaruuden Italiassa 1969. Seurajoukkueurallaan hän voitti kolme Euroopan Mestarien cupia ja useita Neuvostoliiton mestaruuksia.
Aiheesta muualla

Profiili FIBA Archive (englanniksi)
Neuvostoliiton joukkue – Koripallon EM-kilpailut 1969
4 Zastuhov |
5 Paulauskas |
6 Sak’andelidze |
7 Kulkov |
8 Bološev |
9 Polyvoda |
10 S. Belov |
11 Tomson |
12 Kovalenko |
13 Volnov |
14 A. Belov |
15 Andrejev |
Valmentaja Gomelski
Albert Durant

| Mitalit> Maa:   Belgia.Miesten vesipallo. Olympialaiset  | Mitalit> Maa:   Belgia.Miesten vesipallo. Olympialaiset  | Mitalit> Maa:   Belgia.Miesten vesipallo. Olympialaiset  | Maa:   Belgia> Miesten vesipallo. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
|  Hopeaa | Pariisi 1924 | joukkuekilpailu |  |
|  Pronssia | Tukholma 1912 | joukkuekilpailu |  |
Albert Paul Durant (1. heinäkuuta 1892 Bryssel – kesäkuussa 1958 Etterbeek) oli belgialainen vesipalloilija ja kolminkertainen olympiamitalisti. Hän oli mukana saamassa lajissaan pronssia vuoden 1912 kesäolympialaisissa Tukholmassa ja sitten hopeaa sekä kesäolympialaisissa 1920 Antwerpenissä että 1924 Pariisissa.
Albert Delbecque

| Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Maa:   Belgia> Miesten jalkapallo. |
| --- | --- | --- | --- |
|  Pronssia | Pariisi 1900 | joukkuekilpailu |  |
Albert Delbecque (k. maaliskuu 1947) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.
Agnieszka Radwańska

| Agnieszka Radwańska |
| --- | --- |

Henkilötiedot
Syntynyt: 6. maaliskuuta 1989 (ikä 35)
Kansalaisuus:   Puola
Tennispelaaja
Pituus:  173 cm
Paino:  56 kg
Kätisyys:  oikea
Ammattilaisena:  huhtikuu 2005–
Palkintorahat:  27 683 807 USD
Kaksinpeli
Paras sijoitus:  2. (9.7.2012)
Turnausvoittoja:  19
Voitot/tappiot:  598–296
Grand Slam -turnauksissa
Australian avoimet:  välierät (2014, 2016)
Ranskan avoimet:  puolivälierät (2013)
Wimbledon:  loppuottelu (2012)
Yhdysvaltain avoimet:  4. kierros (2007, 2008, 2012, 2013, 2016)
Nelinpeli
Paras sijoitus:  16. (10.10.2011)
Turnausvoittoja:  2
Voitot/tappiot:  113–87
Aiheesta muualla
www.agaradwanska.com
ITF
WTA
Agnieszka Roma Radwańska (s. 6. maaliskuuta 1989 Krakova) on puolalainen tennispelaaja. Hän voitti tyttöjen kaksinpelin mestaruuden Wimbledonissa vuonna 2005 loppuotteluvastustajanaan Tamira Paszek ja Ranskan avoimissa 2006 vastustajanaan Anastasija Pavljutšenkova.
Radwańska eteni loppuotteluun vuoden 2012 Wimbledonissa. Välieriin hän on päässyt Australian avoimissa 2014 ja puolivälieriin Australian avoimissa 2008, 2011, 2012 ja 2013 sekä Wimbledonissa 2008 ja 2009. Hän on muissa Grand Slam -turnauksissa yltänyt parhaimmillaan neljännelle kierrokselle. WTA-kiertueella hän on saavuttanut 21 turnausvoittoa: 19 kaksinpelistä ja kaksi nelinpelistä. Kaksinpelin maailmanlistalla hän on ollut parhaimmillaan toisena heinäkuussa 2012.
Radwańska valittiin WTA:n vuoden tulokkaaksi 2006. Hänen nuorempi sisarensa Urszula Radwańska on myös tennispelaaja.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 5. elokuuta 2007 | Tukholma, Ruotsi | Kova |  Vera Duševina | 6–1, 6–1 |
| 2. | 10. helmikuuta 2008 | Pattaya, Thaimaa | Kova |  Jill Craybas | 6–2, 1–6, 7–6(4) |
| 3. | 24. toukokuuta 2008 | Istanbul, Turkki | Massa |  Jelena Dementjeva | 6–3, 6–2 |
| 4. | 21. kesäkuuta 2008 | Eastbourne, Yhdistynyt kuningaskunta | Ruoho |  Nadja Petrova | 6–4, 6–7(11), 6–4 |
| 5. | 7. elokuuta 2011 | San Diego, Yhdysvallat | Kova |  Vera Zvonarjova | 6–3, 6–4 |
| 6. | 1. lokakuuta 2011 | Tokio, Japani | Kova |  Vera Zvonarjova | 6–3, 6–2 |
| 7. | 9. lokakuuta 2011 | Peking, Kiina | Kova |  Andrea Petkovic | 7–5, 0–6, 6–4 |
| 8. | 25. helmikuuta 2012 | Dubai, Yhdistyneet arabiemiirikunnat | Kova |  Julia Görges | 7–5, 6–4 |
| 9. | 30. maaliskuuta 2012 | Miami, Yhdysvallat | Kova |  Marija Šarapova | 7–5, 6–4 |
| 10. | 26. toukokuuta 2012 | Bryssel, Belgia | Massa |  Simona Halep | 7–5, 6–0 |
| 11. | 6. tammikuuta 2013 | Auckland, Uusi-Seelanti | Kova |  Yanina Wickmayer | 6–4, 6–4 |
| 12. | 11. tammikuuta 2013 | Sydney, Australia | Kova |  Dominika Cibulková | 6–0, 6–0 |
| 13. | 22. syyskuuta 2013 | Soul, Etelä-Korea | Kova |  Anastasija Pavljutšenkova | 6–7(6), 6–3, 6–4 |
| 14. | 10. elokuuta 2014 | Montreal, Kanada | Kova |  Venus Williams | 6–4, 6–2 |
| 15. | 1. marraskuuta 2015 | Singapore | Kova |  Petra Kvitová | 6–2, 4–6, 6-3 |
Aiheesta muualla

Kuvia tai muita tiedostoja aiheesta Agnieszka Radwańska Wikimedia Commonsissa
Agnieszka Radwańskan kotisivut
Agnieszka Radwańska WTA:n sivuilla (englanniksi)
Aleksandr Kozlov (jääpalloilija)

| Aleksandr Kozlov> Henkilötiedot |
| --- | --- |
Koko nimi:  Aleksandr Vasiljevitš Kozlov
Syntynyt: 9. elokuuta 1990 (ikä 34) Kemerovo
Jääpallon pelaaja
Seura:   Kuzbass, Kemerovo
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2007-2008 | Kuzbass-2, Kemerovo |  |  |
| 2009–2010 |  Målilla Bandy | 18 | (7) |
| 2010–2012 | Kuzbass-2, Kemerovo |  |  |
| 2012-2013 |  ToPV, Tornio |  |  |
| 2013– |  Lokomotiv, Orenburg |  |  |
Maajoukkue
| 2011- | Valko-Venäjä | 15 | (20) |
 Seurajoukkueuran tilastot kattavat vain kansalliset sarjat, päivitetty 26. tammikuuta 2014.  Maajoukkueuran tilastot päivitetty 26. tammikuuta 2014.
Aleksandr Kozlov (ven. Александр Козлов, s. 9. elokuuta 1990 Kemerovo, Neuvostoliitto) on venäläis-valkovenäläinen jääpalloilija, joka on edustanut Kemerovon Kuzbassin lisäksi ruotsalaista Målilla Bandya ja suomalaista ToPV:a. Kozlov aloitti uransa kotiseuransa Kuzbassin kakkosjoukkueessa. Sen jälkeen hän siirtyi kaudeksi 2009–2010 Ruotsiin ja kaudeksi 2012–2013 Suomen Bandyliigaan torniolaisen ToPV:n hyökkääjäksi.
Kozlov aloitti uransa Valko-Venäjän jääpallomaajoukkueessa vuoden 2011 kisoissa ja on edustanut sen jälkeen Valko-Venäjää kolme kertaa vuoteen 2013 mennessä (2011, 2012 ja 2013). Hän on pelannut kolmessa MM-turnauksessa 15 ottelua ja tehnyt niissä 20 maalia.
Saavutukset

Maajoukkueessa
MM-kisoissa Valko-Venäjän edustajana vuodesta 2011 kaikkiaan kolme kertaa vuoteen 2013 mennessä.
Albert Ebossé Bodjongo

Albert Ebossé Bodjongo ennen viimeiseksi jäänyttä otteluaan
Albert Dominique Ebossé Bodjongo Dika (6. lokakuuta 1989 Douala, Kamerun – 23. elokuuta 2014 Tizi Ouzou, Algeria) oli kamerunilainen jalkapalloilija, joka edusti viimeksi Algerian pääsarjassa Ligue 1:ssä pelaavaa JS Kabylietä. 185 senttimetriä pitkän Ebossén pelipaikka oli keskushyökkääjä.
Ebossé pelasi kuusi ottelua Kamerunin jalkapallomaajoukkueessa, pääosin maan B-joukkueessa Hän edusti ammattilaisurallaan yhteensä kuutta seuraa Kamerunissa, Malesiassa ja Algeriassa. Ebossé voitti Algerian pääsarjan maalikuninkuuden kaudella 2013-14. Hän kuoli sairaalassa elokuussa 2014 päävammoihin, kun häneen osui katsomosta heitetty esine pelin USM Algeria vastaan päätyttyä.
Joulukuussa 2014 Ebossén kuolemasta saatiin uutta tietoa. Tietojen mukaan Ebossén ruumiin ylävartalossa on vammoja, jotka viittaavat siihen, että miehen olikin tappanut päähän osunut isku eikä katsomosta heitetty esine. Tiedon mukaan Ebossé oli siis hakattu hengiltä.
Käännös suomeksi
Albania kesäolympialaisissa 2016

Albania osallistui kesäolympialaisiin 2016. Sitä edusti kuusi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Luiza Gega. Albania ei saavuttanut yhtään mitalia.
Joukkue > Painonnosto

Albanialla oli kahden urheilijan edustus painnonostossa. Evagjelia Veli kilpaili naisten alle 53 kg sarjassa. Hän sai tempauksessa tuloksen 75 kg ja työnnössä tuloksen 90 kg. Hänen yhteistuloksensa 165 kg riitti kokonaiskilpailun 8. sijaan. Miesten alle 69 kg sarjassa kilpaili Briken Calja. Caljan tulos tempauksessa oli 145 kg ja työnnössä 181 kg. Yhteistulos 326 kg oikeutti kokonaiskilpailun viidenteen sijaan.
Joukkue > Uinti

Uinnissa Albanialla oli kaksi urheilijaa. Nikol Merizaj kilpaili naisten 100 metrin vapaauinnissa. Merizaj ui alkuerissä ajan 59,99, mikä ei riittänyt jatkoon. Hän oli kilpailun 43. Sidni Hoxha kilpaili miesten 50 metrin vapaauinnissa, jossa sai alkuerissä ajan 22,80. Tämä oli alkuerien 41. nopein aika.